erhwenkuo/poetry-chinese-zhtw huggingface dataset:
登樓望月二首
作者：劉闢（唐）

圓月當新霽，高樓見最明。素波流粉壁，丹桂拂飛甍。下瞰千門靜，旁觀永珍生。梧桐窗下影，烏鵲檻前聲。嘯逸劉琨興，吟資庾亮情。遊人莫登眺，迢遞故鄉程。皎潔三秋月，巍峨百丈樓。下分徵客路，上有美人愁。帳卷芙蓉帶，簾褰玳瑁鉤。倚窗情渺渺，憑檻思悠悠。未得金波轉，俄成玉箸流。不堪三五夕，夫婿在邊州。
題菊花
作者：黃巢（唐）

颯颯西風滿院栽，蕊寒香冷蝶難來。他年我若為青帝，報與桃花一處開。
不第後賦菊
作者：黃巢（唐）

待到秋來九月八，我花開後百花殺。沖天香陣透長安，滿城盡帶黃金甲。
自題像
作者：黃巢（唐）

記得當年草上飛，鐵衣著盡著僧衣。天津橋上無人識，獨倚欄幹看落暉。
古意
作者：鮑溶（唐）

女蘿寄青松，綠蔓花綿綿。三五定君婚，結髮早移天。肅肅羔雁禮，泠泠琴瑟篇。恭承采蘩祀，敢效同車賢。皎日不留景，良辰如逝川。愁心忽移愛，花貌無歸妍。翠袖皓珠粉，碧階封綠錢。新人易如玉，廢瑟難為弦。寄謝蕣華木，榮君香閣前。豈無搖落苦，貴與根蒂連。希君舊光景，照妾薄暮年。
蕭史圖歌
作者：鮑溶（唐）

霜綃數幅八月天，彩龍引鳳堂堂然。小載蕭仙穆公女，鬍髯毿珊雲髻光，翠蕤皎潔瓊華涼。露痕煙跡漬紅貌，
會仙歌
作者：鮑溶（唐）

輕輕濛濛，龍言鳳語何從容，耳有響兮目無蹤。杳杳默默，青毛仙鳥銜錦符，謹上阿環起居王母書。始知仙事亦多故，冠劍低昂蹈舞頻，禮容盡若君臣事。願言小仙藝，碧花醉，靈揚揚，笑賜二子長生方。二子未及伸拜謝，
李夫人歌
作者：鮑溶（唐）

璿閨羽帳華燭陳，方士夜降夫人神。葳蕤半露芙蓉色，嚬黛含犀竟不言，春思秋怨誰能問。欲求巧笑如生時，愛之慾其生又死，東流萬代無回水。宮漏丁丁夜向晨，
水殿採菱歌
作者：鮑溶（唐）

宮鴉叫赤光，潮聲入宮宮影涼。火華啼露卷橫塘，採蓮一聲歌態長，青絲結眼捕鴛鴦。
周先生畫洞庭歌
作者：鮑溶（唐）

江南客，水為鄉，舟為宅，能以筆鋒知地脈。閑分楚水入丹青，不下此堂臨洞庭。水文不浪煙不動，六月火光衣上生，齋心寂聽潺湲聲。林冰搖鏡水拂簟，玉壺先生在何處？
霓裳羽衣歌
作者：鮑溶（唐）

玉煙生窗午輕凝，晨華左耀鮮相淩。人言天孫機上親手跡，五聲寫出心中見，拊石喧金柏梁殿。此衣春日賜何人，眼前意是三清客，星宿離離繞身白。鸞鳳有聲不見身，喬山一閉曲未終，鼎湖秋驚白頭浪。
寓興
作者：鮑溶（唐）

念來若望神，追往如話夢。夢神不無跡，誰使煩心用。魯聖虛泣麟，楚狂浪歌鳳。那言阮家子，更作窮途慟。
遊山
作者：鮑溶（唐）

白道行深雲，雲高路彌細。時時天上客，遺路人間世。煙花最深處，井臼得空刺。天寒鶴巢林，石長泉脈閉。神化萬靈集，心期一朝契。不見金板書，誰知阮家裔。終期太古人，問取松柏歲。
隋宮
作者：鮑溶（唐）

禦街多行客，行客悲春風。楚老幾代人，種田煬帝宮。零落池臺勢，高低禾黍中。
懷仙二首
作者：鮑溶（唐）

昆侖九層臺，臺上宮城峻。西母持地圖，東來獻虞舜。虞宮禮成後，回駕仙風順。十二樓上人，笙歌沸天引。裴回扶桑路，白日生離恨。青鳥更不來，麻姑斷書信。乃知東海水，清淺誰能問。閬峰綺閣幾千丈，瑤水西流十二城。曾見周靈王太子，碧桃花下自吹笙。
懷遠人
作者：鮑溶（唐）

遠道在天際，客行如浮雲。浮雲不知歸，似我長望君。秋至漢水高，南音何時聞。瑤草難遠寄，西風氣氤氳。常恐山嶽遊，不反鸞鳳群。無厭坐遲人，風雨驚斯文。
懷尹真人
作者：鮑溶（唐）

萬裡疊嶂翠，一心浮雲閑。羽人杏花發，倚樹紅瓊顏。流水杳冥外，女蘿陰蔭間。卻思人間世，多恐不可還。青鳥飛難遠，春雲晴不閑。但恐五靈車，山上複有山。
秋晚銅山道中宿隱者
作者：鮑溶（唐）

我鄉山川遙，秋晚空景促。天明共雲散，日落依鳥宿。主人逃名子，鶴發臥空穀。野言得真風，山貌宜古服。喜於無聲地，暫傲羲皇俗。秋窗照疏螢，寒犬吠落木。朝隱留此處，一點天邊宿。今憶見此時，添悲覽止足。遲遲清夜晝，幽路出深竹。笑謝萬戶侯，餘將恥幹祿。
感懷
作者：鮑溶（唐）

宿心不覺遠，事去勞追憶。曠古川上懷，東流幾時息。門前青山路，眼見歸不得。曉夢雲月光，過秋蘭蕙色。
經秦皇墓
作者：鮑溶（唐）

左崗青虯盤，右阪白虎踞。誰識此中陵，祖龍藏身處。別為一天地，下入三泉路。珠華翔青鳥，玉影耀白兔。山河一易姓，萬事隨人去。白晝盜開陵，玄冬火焚樹。哀哉送死厚，乃為棄身具。死者不復知，回看漢文墓。
將歸舊山留別孟郊
作者：鮑溶（唐）

擇木無利刃，羨魚無巧綸。如何不量力，自取中路貧。前者不厭耕，一日不離親。今來千裡外，我心不在身。悠悠慈母心，惟願才如人。蠶桑能幾許，衣服常著新。一飯吐尺絲，誰見此殷勤。別君歸耕去，持火燒車輪。
留辭杜員外式方
作者：鮑溶（唐）

東風吹旅懷，鄉夢無夜無。慚見君子堂，貧思上歸途。海嶽泛念深，涓塵複何須。婆娑不在本，屈曲無弦弧。惻惻奉離尊，承歡獨向隅。時當鳳來日，孰用雞鳴夫。回首九仙門，皇家在玉壺。慚非海人別，淚下不成珠。
長城
作者：鮑溶（唐）

蒙公虜生人，北築秦氏冤。禍興蕭牆內，萬裡防禍根。城成六國亡，宮闕啟千門。生人半為土，何用空中原。奈何家天下，骨肉尚無恩。投沙擁海水，安得久不翻。乘高慘人魂，寒日易黃昏。枯骨貫朽鐵，砂中如有言。萬古驪山下，徒悲野火燔。
蔡平喜遇河陽馬判官寬話別
作者：鮑溶（唐）

從事東軍正四年，相逢且喜偃兵前。看尋狡兔翻三窟，秋風蕭颯醉中別，白馬嘶霜雁叫煙。
寄福州從事殷堯藩
作者：鮑溶（唐）

越嶺寒輕物象殊，海城臺閣似蓬壺。幾回入市鮫綃女，就中靜事冥宵話，何惜雙輪訪病夫。
壯士行
作者：鮑溶（唐）

西方太白高，壯士羞病死。心知報恩處，對酒歌易水。沙鴻嗥天末，橫劍別妻子。蘇武執節歸，班超束書起。山河不足重，重在遇知己。
章華宮行
作者：鮑溶（唐）

煙渚南鴻呼曉群，章華宮娥怨行雲。十二巫峰仰天綠，豈無一人似神女，忍使黛蛾常不伸。黛蛾不伸猶自可，
倚瑟行
作者：鮑溶（唐）

金輿傳驚灞滻水，龍旗參天行殿巍。左文皇帝右慎姬，萬世何人不此歸，一言出口堪生老。高歌倚瑟流清悲，明珠為日紅亭亭，水銀為河玉為星。泉宮一閉秦國喪，生死茫茫不可知，視不一姓君莫悲。始皇有訓二世哲，
辭輦行
作者：鮑溶（唐）

漢家代久淳風薄，帝重微行極荒樂。青娥三千奉一人，不驚六馬緩天儀，從容鳴環前致辭。君恩如海深難竭，週末幽王不可宗，妾聞上聖遺休風。五更三老侍白日，一時節義動賢君，千年名姓香氛氳，漸臺水死何傷聞。
巢烏行
作者：鮑溶（唐）

烏生幾子林蕭條，雄烏求食雌守巢。夜愁風雨巢傾覆，野田春盡少遺穀，尋食不得饑飛來。黃雀亦引數青雀，將飛不飛猶未忍，古瑟寫哀哀不盡。殺生養生複養生，
姑蘇宮行
作者：鮑溶（唐）

姑蘇宮，九層金臺半虛空。雕楹璿題鬥皎潔，越王采女能水戲，仙舟如龍旌曳翠。羽蓋晴翻橘柚香，
悲哉行
作者：鮑溶（唐）

促促晨複昏，死生同一源。貴年不懼老，賤老傷久存。朗朗哭前歌，絳旌引幽魂。來為千金子，去臥百草根。黃土塞生路，悲風送回轅。金鞍舊良馬，四顧不入門。生結千歲念，榮華及百孫。黃金買性命，白刃酬一言。寧知北山下，松柏侵田園。
元日早朝行
作者：鮑溶（唐）

幹元發生春為宗，盛德在天鬥建東。東方歲星大明宮，文章垂彩禮樂正，太白下直旌旗紅。旌旗不斷春風前，
秋懷五首
作者：鮑溶（唐）

促促生有涯，營營意無限。無限意未申，有涯生已晚。恩榮不可恃，天道歸寸管。老如影隨人，時若車下阪。行者歸期盡，居人心更遠。涼風日蕭條，親戚長在眼。多憂知無奈，聖賢莫能免。客鳥投本枝，生生複深淺。秋曉客迢迢，月清風楚楚。草蟲夜侵我，唧唧床下語。流年白日馳，微願不我與。心如繅絲綸，輾轉多頭緒。憑觴散煩襟，援瑟清夜拊。回感帝子心，空堂有煙雨。絲減悲不減，器新聲更古。一弦有餘哀，何況二十五。九月夜如年，幽房勞別夢。不知別日遠，夜夜猶相送。玉床暗蟲響，錦席寒淚凍。明鏡失舊人，空林誤歸鳳。新年堪愛惜，錦字亦珍重。一念皎皎時，幽襟非所用。金氣白日來，疏黃滿河關。平居乏愉悅，況複身險艱。一憶故鄉居，一望客人還。兩心四海中，誰不傷朱顏。雙燕不巢樹，浮萍不出山。性命君由天，安得易其間。休悲砌蟲苦，此日無人閑。龍荒變露色，燕雁南為客。遊子聲影中，涕零念離析。四時如車馬，轉此今與昔。往歎在空中，存事委幽跡。翩翩日斂照，朗朗月系夕。物生春不留，年壯老還迫。天機杳何為，長壽與松柏。
秋夜對月懷李正封
作者：鮑溶（唐）

援琴悵獨立，高月對秋堂。美人遠於月，徒望空景光。坐憶執手時，七絃起淒涼。平生知音少，君子安可忘。客意如夢寐，路岐遍四方。日遠迷所之，滿天心暗傷。主奉二鯉魚，中含五文章。惜無千金答，愁思盈中腸。此夕臨風歎，零露沾衣裳。
廬山石鏡
作者：鮑溶（唐）

東巖采薇人，巖際朝見月。怪墮幽蘿間，非時更澄澈。綠蘿就玉兔，再與高鳥歇。清光照掌中，始悟石上發。誰傳陰陽火，鑄此天地物。深影藏半山，虛輪帶凝雪。早回謝公賞，今遇樵夫說。白日乘彩霞，翩翩對容發。我圖辨鬼魅，信美留煙闕。形神乍相逢，竟夕難取別。如其終身照，可化黃金骨。
與峨眉山道士期盡日不至
作者：鮑溶（唐）

傾景安再中，人生有何常。胡為少君別，風馭峨眉陽。結我千日期，青山故人堂。期盡師不至，望雲空燒香。顧慚有限身，易老白日光。懷君屢驚歎，支體安能強。往聞清修籙，未究服食方。瑤田有靈芝，眼見不得嘗。玉壺貯天地，歲月亦已長。若用壺中景，東溟又堪傷。寄言赤玉簫，夜夜吹清商。
述德上太原嚴尚書綬
作者：鮑溶（唐）

帝命河嶽神，降靈翼軒轅。天王委管鑰，開閉秦北門。頂戴日月光，口宣雨露言。甲馬不及汗，天驕自亡魂。清塚入內地，黃河窮本源。風雲寢氣象，鳥獸翔旗幡。軍人歌無胡，長劍倚昆侖。終古鞭血地，到今耕稼繁。樵客天一畔，何由拜旌軒。願請執禦臣，為公動朱轓。豈令群荒外，尚有辜帝恩。願陳田舍歌，暫息四座喧。條桑去附枝，薙草絕本根。可惜漢公主，哀哀嫁烏孫。
山中懷劉修
作者：鮑溶（唐）

松老秋意孤，夜涼吟風水。山人在遠道，相憶中夜起。春光如不至，幽蘭含香死。響象離鶴情，念來一相似。月斜掩扉臥，又在夢魂裡。
塞下
作者：鮑溶（唐）

北風號薊門，殺氣日夜興。鹹陽三千里，驛馬如饑鷹。行子久去鄉，逢山不敢登。寒日慘大野，虜雲若飛鵬。西北防秋軍，麾幢宿層層。匈奴天未喪，戰鼓長登登。漢卒馬上老，繁纓空絲繩。誠知天所驕，欲罷又不能。
送僧南遊
作者：鮑溶（唐）

且攀隋宮柳，莫憶江南春。師有懷鄉志，未為無事人。
行路難
作者：鮑溶（唐）

玉堂向夕如無人，絲竹儼然宮商死。細人何言入君耳，華燈清凝久照夜，彩僮窈窕虛垂蘿。入宮見妒君不察，
子規
作者：鮑溶（唐）

中林子規啼，雲是古蜀帝。蜀帝胡為鳥，驚急如罪戾。一啼豔陽節，春色亦可替。再啼孟夏林，密葉堪委翳。三啼涼秋曉，百卉無生意。四啼玄冥冬，雲物慘不霽。芸黃壯士發，沾灑妖姬袂。悲深寒烏雛，哀掩病鶴翅。胡為託幽命，庇質無完毳。慼慼含至冤，卑卑忌群勢。吾聞鳳凰長，羽族皆受制。盍分翡翠毛，使學鸚鵡慧。敵怨不在弦，一哀尚能繼。那令不知休，泣血經世世。古風失中和，衰代因鄭衛。三歎尚淫哀，向渴嘻流涕。如因異聲感，樂與中腸契。至教一昏蕪，生人遂危脆。古意歎通近，如上青天際。荼蓼久已甘，空勞堇葵惠。誰聞子規苦，思與正聲計。
秋夜聞鄭山人彈楚妃怨
作者：鮑溶（唐）

明月搖落夜，深堂清淨弦。中間楚妃奏，十指哀嬋娟。寥寥夜含風，蕩蕩意如泉。寂寞物無象，依稀語空煙。旅人多西望，客雁難南前。由來感神事，豈為無情傳。容華能幾時，不再來者年。此夕河漢上，雙星含淒然。
憶舊遊
作者：鮑溶（唐）

憶求無何鄉，了在赤穀村。仙人居其中，將往問所存。日入濛汜宿，石煙抱山門。明月久不下，半峰照啼猿。堂上白鶴翁，神清心無煩。齋心侍席前，跪請長生恩。雲昔崆峒老，何詞受軒轅。從星使變化，任日張乾坤。若到舊鄉裡，宛如曾討論。風移巖花氣，珠貫金經言。涼夜惜易盡，青煙謝晨喧。自唯腥羶體，難久留其藩。幾世身在夢，百年雲無根。悠悠竟何事，愚智相憂冤。歎息幾晚寤，蒙師招其魂。至今瑤華心，每想清水源。
白露
作者：鮑溶（唐）

清蟬暫休響，豐露還移色。金飆爽晨華，玉壺增夜刻。已低疏螢焰，稍減哀蟬力。迎社促燕心，助風勞雁翼。一悲紈扇情，再想清淺憶。高高拜月歸，軋軋挑燈織。盈盈玉盤淚，何處無訊息。
經隱叟
作者：鮑溶（唐）

行蹋門外泉，坐披床上雲。誰將許由事，萬古留與君。虛洞閉金鎖，蠹簡藏鳥文。蘿景深的的，蕙風閑熏熏。餘有世上心，此來未及群。殷勤諱名姓，莫遣樵客聞。
秋暮山中懷李端公益
作者：鮑溶（唐）

舊事與日遠，秋花仍舊香。前年繡衣客，此節過此堂。侍臣不自高，笑脫繡衣裳。眠雲有餘態，入鳥不亂行。我恐雲嵐色，損君鞍馬光。君言此何言，且共覆前觴。古人重一笑，買日輕金裝。日盡秉燭遊，千年不能忘。君言此何言，明日皆異鄉。明日非今日，山下道路長。一從山下來，天地再炎涼。此中會難得，夢君馬玄黃。
苦哉遠徵人
作者：鮑溶（唐）

徵人歌古曲，攜手上河梁。李陵死別處，窅杳玄冥鄉。憶昔從此路，連年徵鬼方。久行迷漢曆，三死氈衣裳。百戰身且在，微功信難忘。遠承雲臺議，非勢孰敢當。落日吊李廣，白首過河陽。閑弓失月影，勞劍無龍光。去日始束發，今來發成霜。虛名乃閒事，生見父母鄉。掩抑大風歌，裴回少年場。誠哉古人言，鳥盡良弓藏。
悼豆盧策先輩
作者：鮑溶（唐）

喪車出東門，生時馬無力。何處入黃泉，嵩高山西北。室人萬裡外，久望君官職。今與牽衣兒，翻號死訊息。平生江海上，我不空相識。遠客迷畏途，孤鴻傷一翼。行將雞黍祭，已是烏鳶食。勸酒執禦郎，行人有哀色。先悲三尺土，經歲哭不得。眼前雙雙流，故袂安可拭。一拜隔千里，生人意何極。唯有陽春曲，永播清玉德。
首夏
作者：鮑溶（唐）

昨日青春去，晚峰尚含妍。雖留有餘態，脈脈防憂煎。幽人惜時節，對此感流年。
寄天臺準公
作者：鮑溶（唐）

赤城橋東見月夜，佛壟寺邊行月僧。閑蹋莓苔繞琪樹，海光清淨對心燈。
送僧東遊
作者：鮑溶（唐）

風流東晉後，外學入僧家。獨唱郢中雪，還遊天際霞。雲村共香飯，水月喻秋花。景物添新致，前程詎可涯。
送僧之宣城
作者：鮑溶（唐）

昔從謝太守，賓客宛陵城。有日持齋戒，高僧識姓名。秋風送客去，安得盡忘情。
宣城北樓，昔從順陽公會於此
作者：鮑溶（唐）

詩樓郡城北，窗牖敬亭山。幾步塵埃隔，終朝世界閑。憑師看粉壁，名姓在其間。
東高峰
作者：鮑溶（唐）

東亭最高峙，春樹繞山腰。畫裡青鸞客，雲中碧玉簫。秋風若西望，為我一長謠。
禪定寺經院
作者：鮑溶（唐）

蓮華不朽寺，雕刻滿山根。石汗知天雨，金泥落聖言。思量施金客，千古獨消魂。
範真傳侍禦累有寄，因奉酬十首
作者：鮑溶（唐）

昨日新花紅滿眼，今朝美酒綠留人。更宜明月含芳露，憑杖蕭郎夜賞春。白雪翦花朱蠟蒂，折花傳笑惜春人。請君白日留明日，一醉春光莫厭頻。雲髻鳳文細，對君歌少年。萬金酬一顧，可惜十千錢。玉管傾杯樂，春園鬥草情。野花無限意，處處逐人行。聞道中山酒，一杯千日醒。黃鶯似傳語，勸酒太叮嚀。紅袂歌聲起，因君始得聞。黃昏小垂手，與我駐浮雲。相勸醉年華，莫醒春日斜。春風宛陵道，萬裡晉陽花。碧綠草縈堤，紅藍花滿溪。願君常踐蹋，莫使暗萋萋。萋萋巫峽雲，楚客莫留恩。歲久晉陽道，誰能向太原。歲酒勸屠蘇，楚聲山鷓鴣。春風入君意，千日不須臾。
感古
作者：司馬紮（唐）

九折無停波，三光如轉燭。玄珠人不識，徒愛燕趙玉。祖龍已深惑，漢氏遠徇欲。驪山與茂陵，相對秋草綠。
贈王道士
作者：司馬紮（唐）

玉洞秋有花，蓬山夜無鬼。豈知浮雲世，生死逐流水。瑤臺歌一曲，曲盡五煙起。悠然望虛路，玉京在海裡。青籙秘不聞，黃鶴去不止。願隨執輕策，往結周太子。
古思
作者：司馬紮（唐）

春華惜妾態，秋草念妾心。始知井邊桐，不如堂上琴。月落卻羨鏡，花飛猶委苔。門前長江水，一去終不回。
獵客
作者：司馬紮（唐）

五陵射鵰客，走馬佔春光。下馬青樓前，華裾獨煌煌。自言家鹹京，世族如金張。擊鐘傳鼎食，爾來八十強。朱門爭先開，車輪滿路傍。娥娥燕趙人，珠箔閉高堂。清歌雜妙舞，臨歡度曲長。朝遊園花新，夜宴池月涼。更以馳驟多，意氣事強梁。君王正年少，終日在長楊。
送進士苗縱歸紫邏山居
作者：司馬紮（唐）

汝上多奇山，高懷愜清境。強來幹名地，冠帶不能整。常言夢歸處，泉石寒更靜。鶴聲夜無人，空月隨松影。今朝拋我去，春物傷明景。悵望相送還，微陽在東嶺。
賣花者
作者：司馬紮（唐）

少壯彼何人，種花荒苑外。不知力田苦，卻笑耕耘輩。當春賣春色，來往經幾代。長安甲第多，處處花堪愛。良金不惜費，競取園中最。一蕊才佔煙，歌聲已高會。自言種花地，終日擁軒蓋。農夫官役時，獨與花相對。那令賣花者，久為生人害。貴粟不貴花，生人自應泰。
彈琴
作者：司馬紮（唐）

涼室無外響，空桑七絃分。所彈非新聲，俗耳安肯聞。月落未終曲，暗中泣湘君。如傳我心苦，千里蒼梧雲。
古邊卒思歸
作者：司馬紮（唐）

有田不得耕，身臥遼陽城。夢中稻花香，覺後戰血腥。漢武在深殿，唯思廓寰瀛。中原半烽火，比屋皆點行。邊土無膏腴，閑地何必爭。徒令執耒者，刀下死縱橫。
美劉太保
作者：司馬紮（唐）

常愛魯仲連，退身得其趣。不知鴟夷子，更入五湖去。雲霞恣搖曳，鴻鵠無低翥。萬裡天地空，清飆在平楚。藏名向寵節，辭疾去公務。夜盡醉絃歌，日高臥煙樹。豈嗤生前樂，千載自垂裕。論道複論功，皆可黃金鑄。
蠶女
作者：司馬紮（唐）

養蠶先養桑，蠶老人亦衰。苟無園中葉，安得機上絲。妾家非豪門，官賦日相追。鳴梭夜達曉，猶恐不及時。但憂蠶與桑，敢問結髮期。東鄰女新嫁，照鏡弄蛾眉。
效陶彭澤
作者：司馬紮（唐）

一夢倏已盡，百年如露草。獨有南山高，不與人共老。尊中貯靈味，無事即醉倒。何必鳴鼓鐘，然後樂懷抱。輕波向海疾，浮雲歸穀早。形役良可嗟，唯能徇天道。
鋤草怨
作者：司馬紮（唐）

種田望雨多，雨多長蓬蒿。亦念官賦急，寧知荷鋤勞。亭午霽日明，鄰翁醉陶陶。鄉吏不到門，禾黍苗自高。獨有辛苦者，屢為州縣徭。罷鋤田又廢，戀鄉不忍逃。出門吏相促，鄰家滿倉穀。鄰翁不可告，盡日向田哭。
山中晚興寄裴侍禦
作者：司馬紮（唐）

雷息疏雨散，空山夏雲晴。南軒對林晚，籬落新蛩鳴。白酒一樽滿，坐歌天地清。十年身未閑，心在人間名。永懷君親恩，久賤難退情。安得蓬丘侶，提攜採瑤英。
築臺
作者：司馬紮（唐）

魏國昔強盛，宮中金玉多。徵丁築層臺，唯恐不巍峨。結構切星漢，躋攀橫綺羅。朝觀細腰舞，夜聽皓齒歌。詎念人力勞，安問黍與禾。一朝國既傾，千仞堂亦平。舞模衰柳影，歌留草蟲聲。月照白露寒，蒼蒼故鄴城。漢文有遺美，對此清飆生。
道中早發
作者：司馬紮（唐）

野店雞一聲，蕭蕭客車動。西峰帶曉月，十裡猶相送。繁弦滿長道，羸馬四蹄重。遙羨青樓人，錦衾方遠夢。功名不我與，孤劍何所用。行役難自休，家山憶秋洞。
滄浪峽
作者：司馬紮（唐）

山下水聲深，水邊山色聚。月照秋自清，花名春不去。似非人間境，又近紅塵路。乍入洞中天，更移雲外步。我殊惺惺者，猶得滄浪趣。可以濯吾纓，斯言誠所慕。
感螢
作者：司馬紮（唐）

愛爾持照書，臨書歎吾道。青熒一點光，曾誤幾人老。夜久獨此心，環垣閉秋草。
自渭南晚次華州
作者：司馬紮（唐）

前樓仙鼎原，西經赤水渡。火雲入村巷，餘雨依驛樹。我行傷去國，疲馬屢回顧。有如無窠鳥，觸熱不得住。峨峨華峰近，城郭生夕霧。逆旅何人尋，行客暗中住。卻思林丘臥，自愜平生素。勞役今若茲，羞吟招隱句。
近別
作者：司馬紮（唐）

咫尺不相見，便同天一涯。何必隔關山，乃言傷別離。君心與我心，脈脈無由知。誰堪近別苦，遠別猶有期。
江上秋夕
作者：司馬紮（唐）

茂陵歸路絕，誰念此淹留。極目月沈浦，苦吟霜滿舟。孤猿啼後夜，久客病高秋。欲寄鄉關恨，寒江無北流。
送歸客
作者：司馬紮（唐）

多才與命違，末路隱柴扉。白髮何人問，青山一劍歸。晴煙獨鳥沒，野渡亂花飛。寂寞長亭外，依然空落暉。
東門晚望
作者：司馬紮（唐）

青門聊極望，何事久離群。芳草失歸路，故鄉空暮雲。信回陵樹老，夢斷灞流分。兄弟正南北，鴻聲堪獨聞。
上巳日曲江有感
作者：司馬紮（唐）

萬花明曲水，車馬動秦川。此日不得意，青春徒少年。晴沙下鷗鷺，幽沚生蘭荃。向晚積歸念，江湖心渺然。
宿壽安甘棠館
作者：司馬紮（唐）

行人方倦役，到此似還鄉。流水來關外，青山近洛陽。溪雲歸洞鶴，松月半軒霜。坐恐晨鐘動，天涯道路長。
送友人下第東遊
作者：司馬紮（唐）

出門皆有託，君去獨何親。闕下新交少，天涯舊業貧。煙寒嶽樹暝，雪後嶺梅春。聖代留崑玉，那令愧郤詵。
山齋會別
作者：司馬紮（唐）

春草平陵路，荷衣醉別離。將尋洛陽友，共結洞庭期。星月半山盡，天雞出海遲。無輕此分手，他日重相思。
曉過伊水寄龍門僧
作者：司馬紮（唐）

龍門樹色暗蒼蒼，伊水東流客恨長。病馬獨嘶殘夜月，山下禪庵老師在，願將形役問空王。
送孔恂入洛
作者：司馬紮（唐）

洛陽古城秋色多，送君此去心如何。青山欲暮惜別酒，行人正苦奈分手，日落遠水生微波。
觀郊禮
作者：司馬紮（唐）

鐘鼓旌旗引六飛，玉皇初著畫龍衣。泰壇煙盡星河曉，萬國心隨彩仗歸。
宮怨
作者：司馬紮（唐）

柳色參差掩畫樓，曉鶯啼送滿宮愁。年年花落無人見，空逐春泉出禦溝。
南徐夕眺
作者：司馬紮（唐）

行吟向暮天，何處不淒然。岸影幾家柳，笛聲何處船。樓分瓜步月，鳥入秣陵煙。故里無人到，鄉書誰為傳。
題清上人
作者：司馬紮（唐）

古院閉松色，入門人自閑。罷經來宿鳥，支策對秋山。客念蓬梗外，禪心煙霧間。空憐濯纓處，階下水潺潺。
塗中寄薛中裕
作者：司馬紮（唐）

貧交千裡外，失路更傷離。曉淚芳草盡，夜魂明月知。空山連野外，寒鳥下霜枝。此景正寥落，為君玄發衰。
白馬津阻雨
作者：司馬紮（唐）

津樹蕭蕭旅館空，坐看疏葉繞階紅。故鄉千里楚雲外，功名倘遂身無事，終向溪頭伴釣翁。
秋日懷儲嗣宗
作者：司馬紮（唐）

故人北遊久不回，塞雁南渡聲何哀。相思聞雁更惆悵，卻向單於臺下來。
夜聽李山人彈琴
作者：司馬紮（唐）

瑤琴夜久弦秋清，楚客一奏湘煙生。曲中聲盡意不盡，月照竹軒紅葉明。
隱者
作者：司馬紮（唐）

松間開一徑，秋草自相依。終日不冠帶，空山無是非。投綸溪鳥伴，曝藥穀雲飛。時向鄰家去，狂歌夜醉歸。
登河中鸛雀樓
作者：司馬紮（唐）

樓中見千里，樓影入通津。煙樹遙分陝，山河曲向秦。興亡留白日，今古共紅塵。鸛雀飛何處，城隅草自春。
漾陂晚望
作者：司馬紮（唐）

遠客家水國，此來如到鄉。何人垂白髮，一葉釣殘陽。柳暗鳥乍起，渚深蘭自芳。因知帝城下，有路向滄浪。
新妝詩
作者：楊容華（唐）

啼鳥驚眠罷，房櫳乘曉開。鳳釵金作縷，鸞鏡玉為臺。妝似臨池出，人疑向月來。自憐終不見，欲去複裴回。
贈外
作者：魏氏（唐）

浮萍依綠水，弱蔦寄青松。與君結大義，移天得所從。翰林無雙鳥，劍水不分龍。諧和類琴瑟，堅固同膠漆。義重恩欲深，夷險貴如一。本自身不令，積多嬰痛疾。朝夕倦床枕，形體恥巾櫛。遊子倦風塵，從官初解巾。束裝赴南郢，脂駕出西秦。比翼終難遂，銜雌苦未因。徒悲楓岸遠，空對柳園春。男兒不重舊，丈夫多好新。新人喜新聘，朝朝臨粉鏡。兩鴛固無比，雙蛾誰與競。詎憐愁思人，銜啼嗟薄命。蕣華不足恃，松枝有餘勁。所願好九思，勿令虧百行。
詠破簾
作者：喬氏（唐）

已漏風聲罷，繩持也不禁。一從經落後，無複有貞心。
送兄
作者：七歲女子（唐）

別路雲初起，離亭葉正飛。所嗟人異雁，不作一行歸。
送男左貶詩
作者：林氏（唐）

他日初投杼，勤王在飲冰。有辭期不罰，積毀竟相仍。謫宦今何在，銜冤猶未勝。天涯分越徼，驛騎速毗陵。腸斷腹非苦，書傳寫豈能。淚添江水遠，心劇海雲蒸。明月珠難識，甘泉賦可稱。但將忠報主，何懼點青蠅。
古興
作者：趙氏1（唐）

鬱蒸夏將半，暑氣扇飛閣。驟雨滿空來，當軒卷羅幕。度雲開夕霽，宇宙何清廓。明月流素光，輕風換炎鑠。孤鸞傷對影，寶瑟悲別鶴。君子去不還，遙心欲何託。金菊延清霜，玉壺多美酒。良人猶不歸，芳菲豈常有。不惜芳菲歇，但傷別離久。含情罷斟酌，凝怨對窗牖。霽雪舒長野，寒雲半幽谷。嚴風振枯條，猿啼抱冰木。所嗟遊宦子，少小荷天祿。前程未雲至，悽愴對車僕。歲寒成詠歌，日暮棲林樸。不憚行險道，空悲年運促。
寄夫
作者：郭紹蘭（唐）

我婿去重湖，臨窗泣血書。殷勤憑燕翼，寄與薄情夫。
同夫遊秦
作者：王韞秀（唐）

路掃饑寒跡，天哀志氣人。休零離別淚，攜手入西秦。
夫入相寄姨妹
作者：王韞秀（唐）

相國已隨麟閣貴，家風第一右丞詩。笄年解笑鳴機婦，恥見蘇秦富貴時。
喻夫阻客
作者：王韞秀（唐）

楚竹燕歌動畫梁，春蘭重換舞衣裳。公孫開閣招嘉客，知道浮榮不久長。
古意
作者：張夫人（唐）

轆轤曉轉素絲綆，桐聲夜落蒼苔磚。涓涓吹溜若時雨，
拜新月
作者：張夫人（唐）

拜新月，拜月出堂前。暗魄初籠桂，虛弓未引弦。拜新月，東家阿母亦拜月，一拜一悲聲斷絕。昔年拜月逞容輝，
柳絮
作者：張夫人（唐）

靄靄芳春朝，雪絮起青條。或值花同舞，不因風自飄。過尊浮綠醑，拂幌綴紅綃。那用持愁玩，春懷不自聊。
拾得韋氏花鈿以詩寄贈
作者：張夫人（唐）

今朝妝閣前，拾得舊花鈿。粉汙痕猶在，塵侵色尚鮮。曾經纖手裡，拈向翠眉邊。能助千金笑，如何忍棄捐。
誚喜鵲
作者：張夫人（唐）

疇昔鴛鴦侶，朱門賀客多。如今無此事，好去莫相過。
句
作者：張夫人（唐）

遊蜂乍起驚落墀，黃鳥銜來卻上枝。臨風重回首，掩淚向庭花。鏡中春色老，枕前秋夜長。
書石壁
作者：王氏（唐）

何事潘郎戀別筵，歡情未斷妾心懸。汰王灘下相思處，猿叫山山月滿船。
答微之
作者：裴淑（唐）

侯門初擁節，御苑柳絲新。不是悲殊命，唯愁別近親。黃鶯遷古木，朱履從清塵。想到千山外，滄江正暮春。
夫下第
作者：趙氏2（唐）

良人的的有奇才，何事年年被放回。如今妾面羞君面，君若來時近夜來。
雜言寄杜羔
作者：趙氏2（唐）

君從淮海遊，再過蘭杜秋。歸來未須臾，又欲向梁州。梁州秦嶺西，棧道與雲齊。羌蠻萬餘落，矛戟自高低。已念寡儔侶，複慮勞攀躋。丈夫重志氣，兒女空悲啼。臨邛滯遊地，肯顧濁水泥。人生賦命有厚薄，
聞夫杜羔登第
作者：趙氏2（唐）

長安此去無多地，鬱鬱蔥蔥佳氣浮。良人得意正年少，今夜醉眠何處樓。
雜言
作者：趙氏2（唐）

上林園中青青桂，折得一枝好夫婿。杏花如雪柳垂絲，春風蕩颺不同枝。
寄夫
作者：張氏（唐）

久無音信到羅幃，路遠迢迢遣問誰。聞君折得東堂桂，折罷那能不暫歸。驛使今朝過五湖，殷勤為我報狂夫。從來誇有龍泉劍，試割相思得斷無。
贈鄭女郎
作者：薛馧（唐）

豔陽灼灼河洛神，珠簾繡戶青樓春。能彈箜篌弄纖指，朝理曲，暮理曲，獨坐窗前一片玉。行也嬌，坐也嬌，解佩時時歇歌管，芙蓉帳裡蘭麝滿。晚起羅衣香不斷，
古意
作者：薛馧（唐）

昨夜巫山中，失卻陽臺女。朝來香閣裡，獨伴楚王語。
贈故人
作者：薛馧（唐）

昔別容如玉，今來鬢若絲。淚痕應共見，腸斷阿誰知。
句
作者：薛馧（唐）

寂寞相思處，雕樑落燕泥。
題奉慈寺
作者：楊德麟（唐）

日月金輪動，旃檀碧樹秋。塔分鴻雁翅，鐘掛鳳凰樓。
述懷
作者：崔氏（唐）

不怨盧郎年紀大，不怨盧郎官職卑。自恨妾身生較晚，不及盧郎年少時。
寄夫
作者：陳玉蘭（唐）

夫戍邊關妾在吳，西風吹妾妾憂夫。一行書信千行淚，寒到君邊衣到無。
寫真寄夫
作者：薛媛（唐）

欲下丹青筆，先拈寶鏡寒。已經顏索寞，漸覺鬢凋殘。淚眼描將易，愁腸寫出難。恐君渾忘卻，時展畫圖看。
聞琴
作者：孫氏（唐）

玉指朱弦軋複清，湘妃愁怨最難聽。初疑颯颯涼風勁，夜深彈罷堪惆悵，露濕叢蘭月滿庭。
白蠟燭詩
作者：孫氏（唐）

景勝銀釭香比蘭，一條白玉偪人寒。他時紫禁春風夜，醉草天書仔細看。
謝人送酒
作者：孫氏（唐）

謝將清酒寄愁人，澄澈甘香氣味真。好是綠窗風月夜，一杯搖盪滿懷春。
詩
作者：張立本女（唐）

危冠廣袖楚宮妝，獨步閒庭逐夜涼。自把玉簪敲砌竹，清歌一曲月如霜。
繡龜形詩
作者：侯氏（唐）

暌離已是十秋強，對鏡那堪重理妝。聞雁幾回修尺素，繡作龜形獻天子，願教徵客早還鄉。
感夫詩
作者：慎氏（唐）

當時心事已相關，雨散雲飛一餉間。便是孤帆從此去，不堪重上望夫山。
謠
作者：薛瑤（唐）

化雲心兮思淑貞，洞寂滅兮不見人。瑤草芳兮思芬蒕，
題唐安寺閣壁
作者：王霞卿（唐）

春來引步暫尋遊，愁見風光倚寺樓。正好開懷對煙月，雙眉不覺自如鉤。
答鄭殷彝
作者：王霞卿（唐）

君是煙霄折桂身，聖朝方切用儒珍。正堪西上文場戰，空向途中泥婦人。
喜盧郎及第
作者：竇梁賓（唐）

曉妝初罷眼初瞤，小玉驚人踏破裙。手把紅箋書一紙，上頭名字有郎君。
雨中看牡丹
作者：竇梁賓（唐）

東風未放曉泥幹，紅藥花開不奈寒。待得天晴花已老，不如攜手雨中看。
書桐葉
作者：任氏（唐）

拭翠斂蛾眉，鬱鬱心中事。搦管下庭除，書成相思字。此字不書石，此字不書紙。書在桐葉上，願逐秋風起。天下有心人，盡解相思死。天下負心人，不識相思字。有心與負心，不知落何地。
下獄貢詩
作者：黃崇嘏（唐）

偶辭幽隱在臨邛，行止堅貞比澗松。何事政清如水鏡，絆他野鶴在深籠。
辭蜀相妻女詩
作者：黃崇嘏（唐）

一辭拾翠碧江湄，貧守蓬茅但賦詩。自服藍衫居郡掾，幕府若容為坦腹，願天速變作男兒。
答諸姊妹戒飲
作者：蔣氏（唐）

平生偏好酒，勞爾勸吾餐。但得杯中滿，時光度不難。
書壁
作者：周仲美（唐）

愛妾不愛子，為問此何理。棄官更棄妻，人情寧可已。永訣泗之濱，遺言空在耳。三載無朝昏，孤幃淚如洗。婦人義從夫，一節誓生死。江鄉感殘春，腸斷晚煙起。西望太華峰，不知幾千里。
溪口雲
作者：張文姬（唐）

溶溶溪口雲，才向溪中吐。不復歸溪中，還作溪中雨。
池上竹
作者：張文姬（唐）

此君臨此池，枝低水相近。碧色綠波中，日日流不盡。
沙上鷺
作者：張文姬（唐）

沙頭一水禽，鼓翼揚清音。只待高風便，非無雲漢心。
雙槿樹
作者：張文姬（唐）

綠影競扶疏，紅姿相照灼。不學桃李花，亂向春風落。
獄中書情上使君
作者：程長文（唐）

妾家本住鄱陽曲，一片貞心比孤竹。當年二八盛容儀。紅箋草隸恰如飛。盡日閑窗刺繡坐，有時極浦採蓮歸。誰道居貧守都邑，幽閨寂寞無人識。海燕朝歸衾枕寒，一命任從刀下死，千金豈受暗中欺。我心匪石情難轉，縣僚曾未知情緒，即便教人縶囹圄。朱唇滴瀝獨銜冤，高髻不梳雲已散，蛾眉罷掃月仍新。三尺嚴章難可越，
銅雀臺怨
作者：程長文（唐）

君王去後行人絕，簫箏不響歌喉咽。雄劍無威光彩沈，當時歌舞人不回，化為今日西陵灰。
春閨怨
作者：程長文（唐）

綺陌香飄柳如線，時光瞬息如流電。良人何處事功名，十載相思不相見。
題東林十八賢真堂
作者：齊己（唐）

白藕花前舊影堂，劉雷風骨畫龍章。共輕天子諸侯貴，何人到此思高躅，嵐點苔痕滿粉牆。
題南嶽般若寺
作者：齊己（唐）

諸峰翠少中峰翠，五寺名高此寺名。石路險盤嵐靄滑，更有上方難上處，紫苔紅蘚繞崢嶸。
寄廬嶽僧
作者：齊己（唐）

一聞飛錫別區中，深入西南瀑布峰。天際雪埋千片石，莫問江邊舊居寺，火燒兵劫斷秋鐘。
遊穀山寺
作者：齊己（唐）

城裡尋常見碧稜，水邊朝暮送歸僧。數峰雲腳垂平地，此身有底難拋事，時複攜筇信步登。
楚寺寒夜作
作者：齊己（唐）

寒爐侷促坐成勞，暗淡燈光照二毛。水寺閑來僧寂寂，畢竟忘言是吾道，袈裟不稱揖蕭曹。
送泰禪師歸南嶽
作者：齊己（唐）

石龕閑鎖白猿邊，歸去程途半在船。林簇曉霜離水寺，有興寄題紅葉上，不妨收拾別為編。
山中寄凝密大師兄弟
作者：齊己（唐）

一爐薪盡室空然，永珍何妨在眼前。時有興來還覓句，借問荀家兄弟內，八龍頭角讓誰先。
海棠花
作者：齊己（唐）

繁於桃李盛於梅，寒食旬前社後開。半月暄和留豔態，猶得殘紅向春暮，牡丹相繼發池臺。
題贈湘西龍安寺利禪師
作者：齊己（唐）

頭白已無行腳念，自開荒寺住煙蘿。門前路到瀟湘盡，閑來松外看城郭，一片紅塵隔逝波。
寄文浩百法
作者：齊己（唐）

當時六祖在黃梅，五百人中眼獨開。入室偈聞傳絕唱，聞說欲拋經論去，莫教惆悵卻空回。
謝人寄新詩集
作者：齊己（唐）

所聞新事即戈矛，欲去終疑是暗投。遠客寄言還有在，時入思量向何處，月圓孤憑水邊樓。
《謝元願上人遠寄檀溪集》
作者：齊己（唐）

白首蕭條居漢浦，清吟編集號檀溪。有人收拾應如玉，猶能為我相思在，千里封來夢澤西。
寄道林寺諸友
作者：齊己（唐）

吟興終依異境長，舊遊時入靜思量。江聲裡過東西寺，老來何計重歸去，千里重湖浪渺茫。
贈智滿三藏
作者：齊己（唐）

灌頂清涼一滴通，大毗盧藏遍虛空。欲飛薝蔔花無盡，可堪東獻明天子，命服新酬贊國風。
謝王先輩湘中回惠示卷軸
作者：齊己（唐）

少小即懷風雅情，獨能遺象琢淳精。不教霜雪侵玄鬢，多君百首貽衰颯，留把吟行訪竺卿。
荊渚寄懷西蜀無染大師兄
作者：齊己（唐）

大溈心付白崖前，寶月分輝照蜀天。聖主降情延北內，欲聽吾宗舊山說，地邊身老楚江邊。
謝武陵徐巡官遠寄五七字詩集
作者：齊己（唐）

五字才將七字爭，為君聊敢試懸衡。鼎湖菡萏搖金影，兩邊珍重遙相惠，何夕燈前盡此情。
重宿舊房與愚上人靜話
作者：齊己（唐）

曾此棲心過十冬，今來瀟灑屬生公。檀欒舊植青添翠，不知門下趨筵士，何似當時石解空。
謝南平王賜山雞
作者：齊己（唐）

五色文章類彩鸞，楚人羅得半摧殘。金籠莫恨傷冠幘，上臺愛育通幽細，卻放溪山去不難。
荊門病中雨後書懷寄幕中知己
作者：齊己（唐）

病根翻作憶山勞，一雨聊堪浣鬱陶。心白未能忘水月，還憶赤松兄弟否，別來應見鶴衣毛。
宿江寺
作者：齊己（唐）

島僧留宿慰衰顏，舊住何妨老未還。身共錫聲離鳥外，珍重來晨渡江去，九華青裡扣松關。
謝貫微上人寄示古風今體四軸
作者：齊己（唐）

四軸騷詞書八行，捧吟肌骨遍清涼。謾求龍樹能醫眼，不知誰肯降文陣，闇點旌旗敵子房。
荊州貫休大師舊房
作者：齊己（唐）

疏篁抽筍柳垂陰，舊是休公種境吟。入貢文儒來請益，銷得青城千嶂下，白蓮標塔帝恩深。
寄谷山長老
作者：齊己（唐）

遊遍名山祖遍尋，卻來塵世渾光陰。肯將的的吾師意，滄浪萬頃三更月，天上何如水底深。
寄黃暉處士
作者：齊己（唐）

蒙氏藝傳黃氏子，獨聞相繼得名高。鋒鋩妙奪金雞距，何妨寄我臨池興，忍使江淹役夢勞。
荊門勉懷寄道林寺諸友
作者：齊己（唐）

榮枯得失理昭然，誰斅離騷更問天。生下便知真夢幻，珍重匡廬沃洲主，拂衣拋卻好林泉。
答崔校書
作者：齊己（唐）

雪色衫衣絕點塵，明知富貴是浮雲。不隨喧滑迷真性，清吟有興頻相示，欲得多慚蠹蝕文。
乞櫻桃
作者：齊己（唐）

去年曾賦此花詩，幾聽南園爛熟時。嚼破紅香堪換骨，聞說張筵就珠樹，任從攀折半離披。
寄南雅上人
作者：齊己（唐）

曾得音書慰暮年，相思多故信難傳。清吟何處題紅葉，他時不得君招隱，會逐南歸楚客船。
寄歐陽侍郎
作者：齊己（唐）

又聞繁總在嘉州，職重身閑倚寺樓。大象影和山面落，畢竟男兒自高達，從來心不是悠悠。
與崔校書靜話言懷
作者：齊己（唐）

同年生在鹹通裡，事佛為儒趣盡高。我性已甘披祖衲，出世朝天俱未得，不妨還往有風騷。
謝人惠拄杖
作者：齊己（唐）

邛州靈境產修篁，九節材應表九陽。造化已能分尺度，深謝魯儒憐潦倒，欲教撐拄繞禪床。
《謝秦府推官寄丹臺集》
作者：齊己（唐）

秦王手筆序丹臺，不錯褒揚最上才。鳳闕幾傳為匠碩，兩軸蚌胎驪頷耀，枉臨禪室伴寒灰。
題畫鷺鷥兼簡孫郎中
作者：齊己（唐）

曾向滄江看不真，卻因圖畫見精神。何妨金粉資高格，思量畫得勝籠得，野性由來不戀人。
《賀行軍太傅得白氏東林集》
作者：齊己（唐）

樂天歌詠有遺編，留在東林伴白蓮。百尺典墳隨喪亂，仰賀斯文歸朗鑒，永資聲政入燻弦。
韶陽微公
作者：齊己（唐）

曲江晴影石千株，吾子思歸夢斷初。有信北來山疊疊，閑野老身留得否，相招多是秀才書。
將之匡嶽過尋陽
作者：齊己（唐）

帆過尋陽晚霽開，西風北雁似相催。大都浪後青堆沒，遠公林下蓮池畔，個個高人盡有才。
寄湘幕王重書記
作者：齊己（唐）

拋擲浟江舊釣磯，日參籌畫廢吟詩。可能有事關心後，高才直氣平生志，除卻徒知即不知。
宿沈彬進士書院
作者：齊己（唐）

相期只為話篇章，踏雪曾來宿此房。喧滑盡消城漏滴，應有太平時節在，寒宵未臥共思量。
靜院
作者：齊己（唐）

花院相重點破苔，誰心肯此話心灰。好風時傍疏篁起，浮生已問空王了，箭急光陰一任催。
送白處士遊峨嵋
作者：齊己（唐）

閑身誰道是羈遊，西指峨嵋碧頂頭。琴鶴幾程隨客棹，莫為寰瀛多事在，客星相逐不回休。
寄顧蟾處士
作者：齊己（唐）

久聞為客過蒼梧，休說攜家歸鏡湖。山水顛狂應盡在，春醉醒來有餘興，因人乞與武陵圖。
懷金陵知舊
作者：齊己（唐）

海門相別住荊門，六度秋光兩鬢根。永珍倒心難蓋口，儘是共遊題版處，有誰惆悵拂苔痕。
喜得自牧上人書
作者：齊己（唐）

吳都使者泛驚濤，靈一傳書慰毳袍。別興偶隨雲水遠，聞著括囊新集了，擬教誰與序離騷。
驚秋
作者：齊己（唐）

曉窗驚覺向秋風，萬裡心凝淡蕩中。池影碎翻紅菡萏，妖殺九原狐兔意，豈知丘隴是英雄。
聞沈彬赴吳都請闢
作者：齊己（唐）

長訝高眠得穩無，果隨徵辟起江湖。鴛鴦已列樽罍貴，可能更憶相尋夜，雪滿諸峰火一爐。
寄江夏仁公
作者：齊己（唐）

寺閣高連黃鶴樓，簷前檻底大江流。幾因秋霽澄空外，別來多少新吟也，不寄南宗老比丘。
中春林下偶作
作者：齊己（唐）

淨境無人可共攜，閑眠未起日光低。浮生莫把還丹續，何能向外求攀折，巖桂枝條拂石梯。
送劉秀才歸桑水甯覲
作者：齊己（唐）

歸和初喜戢戈矛，乍捧鄉書感去留。雁序分飛離漢口，應到高堂問安後，卻攜文入帝京遊。
寄曹松
作者：齊己（唐）

舊制新題削復刊，工夫過甚琢琅玕。藥中求見黃芽易，夜來月苦懷高論，數樹霜邊獨傍欄。
酬蜀國歐陽學士
作者：齊己（唐）

因緣劉表駐經行，又聽西風墮葉聲。鶴發不堪言此世，深愧故人憐潦倒，每傳仙語下南荊。
寄荊幕孫郎中
作者：齊己（唐）

珠履風流憶富春，三千鵷鷺讓精神。詩工鑿破清求妙，別來鄉國魂應斷，劍閣東西盡戰塵。
謝王詹事垂訪
作者：齊己（唐）

鳥外孤峰未得歸，人間觸類是無機。方悲鹿軫棲江寺，應驚老病炎天裡，枯骨肩橫一衲衣。
題南平後園牡丹
作者：齊己（唐）

暖披煙豔照西園，翠幄朱欄護列仙。玉帳笙歌留盡日，上客分明記開處，明年開更勝今年。
和李書記
作者：齊己（唐）

繁極全分青帝功，開時獨佔上春風。吳姬舞雪非真豔，君看萬態當筵處，羞殺薔薇點碎叢。
謝孫郎中寄示
作者：齊己（唐）

一念禪餘味國風，早因持論偶名公。久傷琴喪人亡後，時來日往緣真趣，不覺秋江度塞鴻。
愛吟
作者：齊己（唐）

正堪凝思掩禪扃，又被詩魔惱竺卿。偶憑窗扉從落照，傳寫會逢精鑒者，也應知是詠閒情。
寄懷東林寺匡白監寺
作者：齊己（唐）

南嶽別來無約後，東林歸住有前緣。閑搜好句題紅葉，修心若似伊耶舍，傳記須添十九賢。
謝人惠十色花箋並棋子
作者：齊己（唐）

陵州棋子浣花箋，深愧攜來自錦川。海蚌琢成星落落，捧受不堪思出處，七千餘裡劍門前。
夏日寓居寄友人
作者：齊己（唐）

北遊兵阻複南還，因寄荊州病掩關。日月坐銷江上寺，多謝扶風大君子，相思時到寂寥間。
中秋十四日夜對月上南平主人
作者：齊己（唐）

今宵前夕皆堪玩，何必圓時始竭才。空說輪中有天子，玉兔銀蟾似多意，乍臨棠樹影裴回。
《謝人惠十才子圖》
作者：齊己（唐）

丹青妙寫十才人，玉峭冰稜姑射神。醉舞離披真鸑鷟，猶得知音與圖畫，草堂閑掛似相親。
荊門病中寄懷鄉人歐陽侍郎彬
作者：齊己（唐）

誰會荊州一老夫，夢勞神役憶匡廬。碧雲雁影紛紛去，可憐饌玉燒蘭者，肯慰寒偎雪夜爐。
送譚三藏入京
作者：齊己（唐）

阿闍梨與佛身同，灌頂難施利濟功。持咒力須資運祚，好進梵文沾帝澤，卻歸天策繼真風。
寄酬秦府高推官輦
作者：齊己（唐）

天臺衡嶽舊曾尋，閑憶留題白石林。歲月已殘衰颯鬢，爭得相逢一攜手，拂衣同去聽玄音。
敘懷寄高推官
作者：齊己（唐）

搜新編舊與誰評，自向無聲認有聲。已覺愛來多廢道，還勝禦溝寒夜水，狂吟沖尹甚傷情。
送朱侍禦自洛陽歸閬州甯覲
作者：齊己（唐）

尋常西望故園時，幾處魂隨落照飛。客路舊縈秦甸出，從此倚門休望斷，交親喜換老萊衣。
貽惠暹上人
作者：齊己（唐）

經論功餘更業詩，又於難裡縱天機。吳朝客見投文去，金陵高憶恩門在，終掛雲帆重一飛。
酬西蜀廣濟大師見寄
作者：齊己（唐）

猶得吾師繼頌聲，百篇相愛寄南荊。卷開錦水霞光爛，應憐無可同無本，終向風騷作弟兄。
江寺春殘寄幕中知己二首
作者：齊己（唐）

誰遣西來負嶽雲，自由歸去竟何因。山龕薜荔應殘雪，何妨夜醮時相憶，伴醉佯狂笑老身。社蓮慚與幕蓮同，嶽寺蕭條儉府雄。冷淡獨開香火裡，閑憶遺民此心地，一般無染喻真空。
寄玉泉實仁上人
作者：齊己（唐）

往歲曾尋聖跡時，樹邊三繞禮吾師。敢望護法將軍記，今來老劣難行甚，空寂無緣但寄詩。
荊渚感懷寄僧達禪弟三首
作者：齊己（唐）

電擊流年七十三，齒衰氣沮竟何堪。誰雲有句傳天下，鄰峰道者應彈指，蘚剝藤纏舊石龕。十五年前會虎溪，白蓮齋後便來西。干戈時變信雖絕，春殘相憶荊江岸，一隻杜鵑頭上啼。鶴嶺僧來細話君，依前高尚跡難群。自拋南嶽三生石，莫將離別為相隔，心似虛空幾處分。
寄孫魴秀才
作者：齊己（唐）

郡樓東面寺牆西，顏子生涯竹屋低。書案飛颺風落絮，別後相思頻夢到，二年同此賦閑題。
送李評事往宜春
作者：齊己（唐）

蘭舟西去是通津，名郡賢侯下禮頻。山遍寺樓看仰岫，別有官榮身外趣，月江松徑訪禪人。
中春感興
作者：齊己（唐）

春風日日雨時時，寒力潛從暖勢衰。一氣不言含有象，應是正人持造化，盡驅幽細入壚錘。
早鶯
作者：齊己（唐）

何處經年閟好音，暖風催出囀喬林。羽毛新刷陶潛菊，曉來枝上千般語，應共桃花說舊心。
酬尚顏上人
作者：齊己（唐）

紫綬蒼髭百歲侵，綠苔芳草繞階深。不妨好鳥喧高臥，還憐我有冥搜癖，時把新詩過竹尋。
寄倪署郎中
作者：齊己（唐）

風雨冥冥春闇移，紅殘綠滿海棠枝。帝鄉久別江鄉住，近聞南國升南省，應笑無機老病師。
題鄭郎中谷仰山居
作者：齊己（唐）

簷壁層層映水天，半乘岡壟半民田。王維愛甚難拋畫，秦爭漢奪虛勞力，卻是巢由得穩眠。
宴柳毅詩
作者：洞庭龍君（唐）

大天蒼蒼兮大地茫茫，人各有志兮何可思量。狐神鼠聖兮薄社依牆，雷霆一發兮其孰敢當。荷貞人兮信義長，令骨肉兮還故鄉，永言慚愧兮何時忘。上天配合兮生死有途，此不當婦兮彼不當夫。腹心辛苦兮涇水之隅，風霜滿鬢兮雨雪羅襦。賴明公兮引素書，令骨肉兮家如初，永言珍重兮無時無。碧雲悠悠兮涇水東流，傷嗟美人兮雨泣花愁。尺書遠達兮以解君憂，哀冤果雪兮還處其休。荷君和雅兮感甘羞，山家寂寞兮難久留，
鑄鏡歌
作者：龍護老人（唐）

盤龍盤龍，隱於鏡中。分野有象，變化無窮。興雲吐霧，行雨生風。上清仙子，來獻聖聰。
示韋泛祿命
作者：冥吏（唐）

前陽複後楊，後楊年年強，七月之節歸玄鄉。
贈僧
作者：滕傳胤（唐）

卓立不求名出家，長懷片志在青霞。今日英雄氣沖蓋，誰能久坐寶蓮花。
贈人
作者：滕傳胤（唐）

平生才不足，立身信有餘。自歎無大故，君子莫相疏。
鄭鋒宅神詩
作者：滕傳胤（唐）

浦口潮來初淼漫，蓮舟搖颺採花難。春心不愜空歸去，會待潮回更折看。忽然湖上片雲飛，不覺舟中雨濕衣。折得蓮花渾忘卻，空將荷葉蓋頭歸。
與鄭德璘奇遇詩
作者：水府君（唐）

物觸輕舟心自知，風恬煙靜月光微。夜深江上解愁思，拾得紅蕖香惹衣。纖手垂鉤對水窗，紅蕖秋色豔長江。既能解佩投交甫，更有明珠乞一雙。湖面狂風且莫吹，浪花初綻月光微。沈潛暗想橫波淚，得共鮫人相對垂。洞庭風軟荻花秋，新沒青娥細浪愁。淚滴白蘋君不見，月明江上有輕鷗。昔日江頭菱芡人，蒙君數飲松醪春。活君家室以為報，珍重長沙鄭德璘。
笑巫詩
作者：李序（唐）

魍魎何曾見，頭旋即下神。圖他衫子段，詐道大王嗔。
霅溪夜宴詩
作者：水神（唐）

濁波揚揚兮凝曉霧，公無渡河兮公竟渡。風號水激兮呼不聞，提衣看入兮中流去。浪排衣兮隨步沒，
霅溪夜宴詩
作者：水神（唐）

悲風淅淅兮波綿綿，蘆花萬裡兮凝蒼煙。虯螭窟宅兮淵且玄，排波疊浪兮沈我天。所覆不全兮身甯全，溢眸恨血兮徒漣漣。誓將柔荑抉鋸牙之喙，空水府而藏其腥涎。青娥翠黛兮沈江壖，碧雲斜月兮空嬋娟。吞聲飲恨兮語無力，徒揚哀怨兮登歌筵。
霅溪夜宴詩
作者：水神（唐）

白露漙兮西風高，碧波萬裡兮翻洪濤。莫言天下至柔者，載舟覆舟皆我曹。
霅溪夜宴詩
作者：水神（唐）

君不見夜來渡口擁千艘，中載萬姓之脂膏。當樓船泛泛於疊浪，恨珠貝又輕於鴻毛。又不見朝來津亭維一舠，中有一士青其袍。赴宰邑之良日，任波吼而風號。是知溺名溺利者，
霅溪夜宴詩
作者：水神（唐）

山勢縈回水脈分，水光山色翠連雲。四時盡入詩人詠，役殺吳興柳使君。
霅溪夜宴詩
作者：水神（唐）

渺渺煙波接九疑，幾人經此泣江蘺。年年綠水青山色，不改重華南狩時。
霅溪夜宴詩
作者：水神（唐）

浪闊波澄秋氣涼，沉沉水殿夜初長。自憐休退五湖客，酒酣獨泛扁舟去，笑入琴高不死鄉。
霅溪夜宴詩
作者：水神（唐）

珠光龍耀火燑燑，夜接朝雲宴渚宮。鳳管清吹淒極浦，雲雨各飛真境後，不堪波上起悲風。
霅溪夜宴詩
作者：水神（唐）

鳳鶱鶱以降瑞兮，患山雞之雜飛。玉溫溫以呈器兮，既瑞器而無庸兮，宜昏暗之相微。徒刳石以為舟兮，矜孑孑於空江兮，靡群援之可依。血淋淋而滂流兮，羈魂汩沒兮我名永浮，碧波雖涸兮厥譽長流。向使甘言盛行於曩昔，豈今日居君王之座頭。是知貪名徇祿而隨世磨滅者，雖正寢之死乎無得與吾儔。當鼎足之嘉會兮，獲周旋於君侯。雕盤玉豆兮羅珍羞，
霅溪夜宴詩
作者：水神（唐）

行殿秋未晚，水宮風初涼。誰言此中夜，得接朝宗行。靈鼉振鼕鼕，神龍耀煌煌。紅樓壓波起，翠幄連雲張。玉簫冷吟秋，瑤瑟清含商。賢臻江湖叟，貴列川瀆王。諒予衰俗人，無能振頹綱。分辭皆亂世，樂寐蛟螭鄉。棲遲幽島間，幾見波成桑。爾來盡流俗，難與傾壺觴。今日登華筵，稍覺神揚揚。方歡滄浪侶，遽恐白日光。海人瑞錦前，豈敢言文章。聊歌靈境會，此會誠難忘。
霅溪夜宴詩
作者：水神（唐）

雪集大野兮血波洶洶，玄黃交戰兮吳無全隴。既霸業之將墜，宜嘉謨之不從。國步顛蹶兮吾道遘兇，願保上善之柔德，何行樂之地兮難相逢。
為劉洪作
作者：輔國將軍（唐）

烏烏在虛飛，玄駒遂野依。名今編戶籍，翠過葉生稀。個樹枝條朽，三花五面啼。移家朝度日，誰覺□□□。
語
作者：太白山神（唐）

三珠並一珠，驢馬沒人驅。歲月甲庚午，中興戊己土。
月夜吟
作者：瀵水神（唐）

夜月明皎皎，綠波空悠悠。
答鄭生歌
作者：湘中蛟女（唐）

溯青山兮江之隅，拖湘波兮褭綠裾。荷拳拳兮情未舒，匪同歸兮將焉如。
風光詞
作者：湘中蛟女（唐）

隆佳秀兮昭盛時，播燻綠兮淑華歸。故里荑與處萼兮，醉融光兮渺渺彌彌，迷千里兮涵煙眉。晨陶陶兮暮熙熙，
附：鄭生詩
作者：湘中蛟女（唐）

情無垠兮水湯湯，懷佳期兮屬三湘。
感懷詩
作者：龍女（唐）

海門連洞庭，每去三千里。十載一歸來，辛苦瀟湘水。
寄張無頗
作者：廣利王女（唐）

羞解明璫尋漢渚，但憑春夢訪天涯。紅樓日暮鶯飛去，愁殺深宮落砌花。燕語春泥墮錦筵，情愁無意整花鈿。寒閨欹枕不成夢，香炷金爐自褭煙。
與崔渥冥會雜詩
作者：不詳（唐）

萬裡同心別九重，定知涉曆此相逢。誰人翻向群峰路，不得蒼梧徇玉容。春鳥交交引思濃，豈期塵跡拜仙宮。鸞歌鳳舞飄珠翠，疑是陽臺一夢中。鸞輿昔日出蒲關，一去蒼梧更不還。若是不留千古恨，湘江何事竹猶斑。愁聞黃鳥夜關關，溈汭春來有夢還。遺美代移刊勒絕，唯聞留得淚痕斑。方承恩寵醉金盃，豈為干戈驟到來。亡國破家皆有恨，捧心無語淚蘇臺。桃花流水兩堪傷，洞口煙波月漸長。莫道仙家無別恨，至今垂淚憶劉郎。涇陽平野草初春，遙望家鄉淚滴頻。當此不知多少恨，至今空憶在靈姻。目斷魂銷正惘然，九疑山際路漫漫。何人知得心中恨，空有湘江竹萬竿。常說仙家事不同，偶陪花月此宵中。錦屏銀燭皆堪恨，惆悵紗窗向曉風。
又湘妃詩四首
作者：不詳（唐）

渺渺三湘萬里程，淚篁幽石助芳貞。孤雲目斷蒼梧野，不得攀龍到玉京。碧杜紅蘅縹緲香，冰絲彈月弄清涼。峰巒一一俱相似，九處堪疑九斷腸。玉輦金根去不回，湘川秋晚楚弦哀。自從泣盡江蘺血，夜夜愁風怨雨來。少將風月怨平湖，見盡扶桑水到枯。相約杏花壇上去，畫闌紅子鬥摴蒱。
與何光遠贈答詩
作者：何光遠（唐）

簷上簷前燕語新，花開柳發自傷神。誰能將我相思意，說與江隈解佩人。
與何光遠贈答詩
作者：龍女（唐）

坐久風吹綠綺寒，九天月照水精盤。不思卻返沈潛去，為惜春光一夜歡。
與何光遠贈答詩
作者：何光遠（唐）

澹蕩春光物象饒，一枝瓊豔不勝嬌。若能許解相思佩，何羨星天渡鵲橋。
與何光遠贈答詩
作者：何光遠（唐）

玉漏涓涓銀漢清，鵲橋新架路初成。催妝既要裁篇詠，鳳吹鸞歌早會迎。寶車輾駐彩雲開，誤到蓬萊頂上來。瓊室既登花得折，永將凡骨逐風雷。
與何光遠贈答詩
作者：龍女（唐）

負妾當時寤寐求，從茲粉面阻綢繆。宮空月苦瑤雲斷，寂寞巴江水自流。
寄紫蓋陽居士
作者：黃陵美人（唐）

落葉棲鴉掩廟扉，菟絲金縷舊羅衣。渡頭明月好攜手，獨自待郎郎不歸。
贈謝府君
作者：吳興神女（唐）

玉釵空中墮，金釧色已歇。獨泣謝春風，秋夜傷明月。
書殿賜宴應制
作者：徐安貞（唐）

校文常近日，賜宴忽昇天。酒正傳杯至，饔人捧案前。玉階鳴溜水，清閣引歸煙。共惜芸香暮，春風幾萬年。
從駕溫泉宮
作者：徐安貞（唐）

神女調溫液，年年待聖人。試開臨水殿，來洗屬車塵。暖氣隨明主，恩波浹近臣。靈威自無極，從此獻千春。
送呂向補闕西嶽勒碑
作者：徐安貞（唐）

聖作西山頌，君其出使年。勒碑懸日月，驅傳接雲煙。寒盡函關路，春歸洛水邊。別離能幾許，朝暮玉墀前。
送丹陽採訪
作者：徐安貞（唐）

郡縣分南國，皇華出聖朝。為憐鄉棹近，不道使車遙。舊俗吳三讓，遺風漢六條。願言除疾苦，天子聽歌謠。
送王判官
作者：徐安貞（唐）

明月開三峽，花源出五溪。城池青壁裡，煙火綠林西。不畏王程促，惟愁仙路迷。巴東下歸棹，莫待夜猿啼。
題襄陽圖
作者：徐安貞（唐）

畫得襄陽郡，依然見昔遊。峴山思駐馬，漢水憶回舟。丹壑常含霽，青林不換秋。圖書空咫尺，千里意悠悠。
程將軍夫人輓詩
作者：徐安貞（唐）

琴瑟調雙鳳，和鳴不獨飛。正歌春可樂，行泣露先晞。環佩聲猶在，房櫳夢不歸。將軍休沐日，誰勸著新衣。
奉和喜雪應制
作者：徐安貞（唐）

兩宮齋祭近登臨，雨雪紛紛天晝陰。只為經寒無瑞色，自有三農歌帝力，還將萬庾答堯心。
聞鄰家理箏
作者：徐安貞（唐）

北斗橫天夜欲闌，愁人倚月思無端。忽聞畫閣秦箏逸，銀鎖重關聽未闢，不如眠去夢中看。
奉和聖制早度蒲津關
作者：徐安貞（唐）

仙掌臨秦甸，虹橋闢晉關。兩都分地險，一曲度河灣。路得津門要，時稱古戍閑。城花春正發，岸柳曙堪攀。後乘猶臨水，前旌欲換山。長安回望日，宸禦六龍還。
奉和聖制答二相出雀鼠谷
作者：徐安貞（唐）

兩臣初入夢，二月扈巡邊。澗北寒猶在，山南春半傳。頌聲先奉禦，辰象複迴天。雲日明千里，旌旗照一川。柳陰低輦路，草色變新田。還望汾陽近，宸遊自窅然。
句
作者：徐安貞（唐）

暮雨衣猶濕，春風帆正開。
奉和聖制答張說南出雀鼠谷
作者：崔翹（唐）

硤路繞河汾，晴光拂曙氛。笳吟中嶺樹，仗入半峰雲。頓覺山原盡，平看邑裡分。早行芳草迥，晚憩好風燻。嘉頌推英宰，春遊扈聖君。共欣承睿渥，日月照天文。
送友人使夷陵
作者：崔翹（唐）

猿鳴三峽裡，行客舊沾裳。複道從茲去，思君不暫忘。開襟春葉短，分手夏條長。獨有幽庭桂，年年空自芳。
鄭郎中山亭
作者：崔翹（唐）

篆筆飛章暇，園亭染翰遊。地奇人境別，事遠俗塵收。書閣山雲起，琴齋澗月留。泉清鱗影見，樹密鳥聲幽。杜馥燻梅雨，荷香送麥秋。無勞置驛騎，文酒可相求。
奉和聖制答張說扈從南出雀鼠谷
作者：梁升卿（唐）

何意重關道，千年過聖皇。幽林承睿澤，閑客見清光。日禦仙途遠，山靈壽域長。寒雲入晉薄，春樹隔汾香。國佐同時雨，天文屬歲陽。從來漢家盛，未若此巡方。
白雲溪
作者：吳鞏（唐）

山徑入修篁，深林蔽日光。夏雲生嶂遠，瀑水引溪長。秀跡逢皆勝，清芬坐轉涼。回看玉樽夕，歸路賞前忘。
題奉國寺
作者：陸海（唐）

新秋夜何爽，露下風轉淒。一磬竹林外，千燈花塔西。
題龍門寺
作者：陸海（唐）

窗燈林靄裡，聞磬水聲中。更與龍華會，爐煙滿夕風。
句
作者：陸海（唐）

忽然一曲稱君心，破卻中人百家產。城外平人驅欲盡，帳中猶打袞花球。
白牡丹
作者：裴士淹（唐）

長安年少惜春殘，爭認慈恩紫牡丹。別有玉盤乘露冷，無人起就月中看。
和從叔祿愔元日早朝
作者：李元操（唐）

銅渾變秋節，玉律動年灰。曖曖城霞旦，隱隱禁門開。眾靈湊仙府，百神朝帝臺。葉令雙鳧至，梁王駟馬來。戈鋋映林闕，歌管拂塵埃。保章望瑞氣，尚書免火災。冠冕多秀士，簪裾饒上才。誰憐張仲蔚，日暮反蒿萊。
昭君怨
作者：顧朝陽（唐）

莫將鉛粉匣，不用鏡花光。一去邊城路，何情更畫妝。影銷胡地月，衣盡漢宮香。妾死非關命，都緣怨斷腸。
西塞山下回舟作
作者：陶峴（唐）

匡廬舊業是誰主，吳越新居安此生。白髮數莖歸未得，從此舍舟何所詣，酒旗歌扇正相迎。
寄石橋僧
作者：項斯（唐）

逢師入山日，道在石橋邊。別後何人見，秋來幾處禪。溪中雲隔寺，夜半雪添泉。生有天臺約，知無卻出緣。
送歐陽袞歸閩中
作者：項斯（唐）

秦城幾年住，猶著故鄉衣。失意時相識，成名後獨歸。海秋蠻樹黑，嶺夜瘴禽飛。為學心難滿，知君更掩扉。
古觀
作者：項斯（唐）

置觀碑已折，看松年不分。洞中誰識藥，門外日添墳。放去龜隨水，呼來鹿怕燻。壇邊見灰火，幾燒祭星文。
題令狐處士溪居
作者：項斯（唐）

白髮已過半，無心離此溪。病嘗山藥遍，貧起草堂低。為月窗從破，因詩壁重泥。近來常夜坐，寂寞與僧齊。
送僧歸南嶽
作者：項斯（唐）

心知衡嶽路，不怕去人稀。船裡誰鳴磬，沙頭自曝衣。有家從小別，是寺即言歸。料得逢春住，當禪雲滿扉。
寧州春思
作者：項斯（唐）

失意離城早，邊城任見花。初為斷酒客，舊識賣書家。寒寺稀無雪，春風亦有沙。思歸頻入夢，即路不言賒。
山友贈蘚花冠
作者：項斯（唐）

塵汙出華髮，慚君青蘚冠。此身閑未得，終日戴應難。好就松陰掛，宜當枕石看。會須尋道士，簪去繞霜壇。
蠻家
作者：項斯（唐）

領得賣珠錢，還歸銅柱邊。看兒調小象，打鼓試新船。醉後眠神樹，耕時語瘴煙。不逢寒便老，相問莫知年。
早春題湖上顧氏新居二首
作者：項斯（唐）

近得水雲看，門長侵早開。到時微有雪，行處又無苔。勸酒客初醉，留茶僧未來。每逢晴暖日，唯見乞花栽。門不當官道，行人到亦稀。故從餐後出，方至夜深歸。開篋揀書卷，掃床移褐衣。幾時同買宅，相近有柴扉。
蒼梧雲氣
作者：項斯（唐）

何年化作愁，漠漠便難收。數點山能遠，平鋪水不流。濕連湘竹暮，濃蓋舜墳秋。亦有思歸客，看來盡白頭。
晚春花
作者：項斯（唐）

陰洞日光薄，花開不及時。當春無半樹，經燒足空枝。疏與香風會，細將泉影移。此中人到少，開盡幾人知。
宿胡氏溪亭
作者：項斯（唐）

獨住水聲裡，有亭無熱時。客來因月宿，床勢向山移。鶴睡松枝定，螢歸葛葉垂。寂寥猶欠伴，誰為報僧知。
送華陰隱者
作者：項斯（唐）

往往到城市，得非徵藥錢。世人空識面，弟子莫知年。自說能醫死，相期更學仙。近來移住處，毛女舊峰前。
落第後寄江南親友
作者：項斯（唐）

古巷槐陰合，愁多晝掩扉。獨存過江馬，強拂看花衣。送客心先醉，尋僧夜不歸。龍鍾易惆悵，莫遣寄書稀。
欲別
作者：項斯（唐）

花時人慾別，每日醉櫻桃。買酒金錢盡，彈箏玉指勞。歸期無歲月，客路有風濤。錦緞裁衣贈，麒麟落剪刀。
留別張水部籍
作者：項斯（唐）

省中重拜別，兼領寄人書。已念此行遠，不應相問疏。子城西並宅，禦水北同渠。要取春前到，乘閑候起居。
小古鏡
作者：項斯（唐）

字已無人識，唯應記鑄年。見來深似水，攜去重於錢。鸞翅巢空月，菱花遍小天。宮中照黃帝，曾得化為仙。
題太白山隱者
作者：項斯（唐）

高居在幽嶺，人得見時稀。寫籙扃虛白，尋僧到翠微。掃壇星下宿，收藥雨中歸。從服小還後，自疑身解飛。
病中懷王展先輩在天臺
作者：項斯（唐）

枕上用心靜，唯應改舊詩。強行休去早，暫臥起還遲。因說來歸處，卻愁初病時。赤城山下寺，無計得相隨。
鯉魚
作者：項斯（唐）

似龍鱗又足，只是欠登門。月裡腮猶濕，泥中目未昏。乞鋤防蟻穴，望水寫金盆。他日能為雨，公田報此恩。
子規
作者：項斯（唐）

遊魂自相叫，寧複記前身。飛過人家月，聲連客路春。夢邊催曉急，愁外送風頻。自有沾花血，相和淚滴新。
邊州客舍
作者：項斯（唐）

開門不成出，麥色遍前坡。自小詩名在，如今白髮多。經年無越信，終日厭蕃歌。近寺居僧少，春來亦懶過。
贈道者
作者：項斯（唐）

晏來知養氣，度日語時稀。到處留丹井，終寒不絮衣。病鄉多惠藥，鬼俗有符威。自說身輕健，今年數夢飛。
邊遊
作者：項斯（唐）

古鎮門前去，長安路在東。天寒明堠火，日晚裂旗風。塞館皆無事，儒裝亦有弓。防秋故鄉卒，暫喜語音同。
夜泊淮陰
作者：項斯（唐）

夜入楚家煙，煙中人未眠。望來淮岸盡，坐到酒樓前。燈影半臨水，箏聲多在船。乘流向東去，別此易經年。
遠水
作者：項斯（唐）

渺渺浸天色，一邊生晚光。闊浮萍思遠，寒入雁愁長。北極連平地，東流即故鄉。扁舟來宿處，彷彿似瀟湘。
黃州暮愁
作者：項斯（唐）

淩澌沖淚眼，重疊自西來。即夜寒應合，非春暖不開。豈無登陸計，宜棄濟川材。願寄浮天外，高風萬裡回。
曉發昭應
作者：項斯（唐）

行人見雪愁，初作帝鄉遊。旅店開偏早，鄉帆去未收。燈殘催卷席，手冷怕梳頭。是物寒無色，湯泉正自流。
贈金州姚合使君
作者：項斯（唐）

為郎名更重，領郡是蹉跎。官壁題詩盡，衙庭看鶴多。城池連草塹，籬落帶椒坡。未覺旗幡貴，閑行觸處過。
送殷中丞遊邊
作者：項斯（唐）

話別無長夜，燈前聞曙鴉。已行難避雪，何處合逢花。野寺門多閉，羌樓酒不賒。還須見邊將，誰擬靜塵沙。
寄坐夏僧
作者：項斯（唐）

坐夏日偏長，知師在律堂。多因束帶熱，更憶剃頭涼。苔色侵經架，松陰到簟床。還應煉詩句，借臥石池傍。
寄盧式
作者：項斯（唐）

到處久南望，未知何日回。寄書頻到海，得夢忽聞雷。嶺日當秋暗，蠻花近臘開。白身居瘴癘，誰不惜君才。
日東病僧
作者：項斯（唐）

雲水絕歸路，來時風送船。不言身後事，猶坐病中禪。深壁藏燈影，空窗出艾煙。已無鄉土信，起塔寺門前。
泛溪
作者：項斯（唐）

溪船泛渺彌，漸覺滅炎輝。動水花連影，逢人鳥背飛。深猶見白石，涼好換生衣。未得多詩句，終須隔宿歸。
送顧少府
作者：項斯（唐）

作尉年猶少，無辭去路賒。漁舟縣前泊，山吏日高衙。幽景臨溪寺，秋蟬織杼家。行程須過越，先醉鏡湖花。
鹹陽別李處士
作者：項斯（唐）

古道自迢迢，鹹陽離別橋。越人聞水處，秦樹帶霜朝。駐馬言難盡，分程望易遙。秋前未相見，此意轉蕭條。
寄流人
作者：項斯（唐）

毒草不曾枯，長添客健無。霧開蠻市合，船散海城孤。象跡頻藏齒，龍涎遠蔽珠。家人秦地老，泣對日南圖。
華頂道者
作者：項斯（唐）

仙人掌中住，生有上天期。已廢燒丹處，猶多種杏時。養龍於淺水，寄鶴在高枝。得道複無事，相逢盡日棋。